Din personlige sundheds-James Bond gadget

Forestil dig et spejl, der ikke bare reflekterer dit smil, men også afslører hemmelighederne bag din sundhed – fra din puls til din søvnkvalitet. Lyder det som science fiction? Ikke længere! På CES 2025 præsenterer Withings deres banebrydende koncept, Omnia.

Omnia er et interaktivt spejl spækket med sundhedssensorer, AI-assistenter og 360-graders sundhedsovervågning. Det er som at have en personlig sundhedsekspert hjemme hos dig – hele tiden. Det giver et samlet overblik over din sundhedstilstand og gør det muligt for dig at tage smartere beslutninger for en sundere fremtid.

Spejlet er ikke kun intelligent – det er også empatisk, lover Withings. Med en venlig AI Vocal Companion får du opmuntring, rådgivning og svar på spørgsmål, mens du ser dine data præsentere sig på en visuelt lækker måde. Det betyder, at du kan holde øje med alt fra din hjertesundhed til ernæring og søvn – uden at det føles som en pligt.

Withings lover, at Omnia ikke kun handler om at se godt ud i spejlet, men også om at føle sig godt tilpas indvendigt. Med fokus på at opdage små ændringer, før de bliver til store problemer, skal teknologien give dig mulighed for at tage kontrollen over din sundhed. Så næste gang du ser dig selv i spejlet, vil det ikke bare handle om dit hår – men om dit helbred.

I første omgang lancerer Withings udelukkende Omnia som et koncept, der kan ses på CES messen. Men måske dukker det magiske spejl op som et forbrugerprodukt på et tidspunkt?

Læs også: BeamO er selvmålernes hede drøm.

Din personlige sundheds-James Bond gadget